Tallinna Nõmme Põhikool

Tallinna Nõmme Põhikool on üldhariduskool Tallinnas Nõmmel.

Asukoht ja ligipääs
Koolimaja asub raudtee ääres Nõmme ja Hiiu raudteepeatuse vahel. Kooli aadress on Raudtee 68. Kooli territoorium piirneb Männi, Puuvilja ja Raudtee tänava ning Pärnu maanteega. Koolist 200 meetri kaugusel paikneb Võsu bussipeatus, kus peatuvad bussid nr 10, 27 ja 33.

Ajalugu
Kooli eelkäija oli 1. septembril 1922 avatud Dagmar Dreyeri saksakeelne eraalgkool, mis alates 1927 kandis nime Saksa Avalik Algkool. Ka seal toimus õppetöö toimus saksa keeles. Kool asus algul vanas majas, mis pärines Nikolai von Glehni ajast. Uus maja valmis 1933. aastal. Kool tegutses 1939. aasta oktoobrini, siis tuli vahele sõda.

Aastatel 1944–1959 tegutses koolimajas vene õppekeelega kool. 1. septembril 1959 alustas tööd eestikeelne Tallinna 34. 7-klassiline Kool ja seda daatumit ongi pikka aega ekslikult peetud kooli algusaastaks; 
aastal 1961 nimetati kool Tallinna 34. 8-klassiliseks kooliks.

Aastal 1967 valmis koolimaja juurdeehitis.

Alates 1988. aastast kandis kool nime Tallinna 34. 9-klassiline kool ning alates 1. septembrist 1991 on kooli nimi Tallinna Nõmme Põhikool.

2001/02. õppeaastaks koliti Kivimäele (Vabaduse pst 130) Tallinna Muusikakeskkooli ruumidesse, sest oma majas algasid põhjalikud ehitustööd. Septembris 2002 jätkati õppetööd jälle oma koolimajas, mis oli renoveerimise käigus saanud palju avarama ja kaasaegsema ilme.

2012. aastal tähistas kool oma 90. aastapäeva ja selle puhul avati koolimaja ees skulptuur.

Kooli nimed
 1922–1927 Dagmar Dreyeri eraalgkool
 1927–1939 Nõmme Saksa Avalik Algkool.
 1939 sakslaste lahkumise järel jäi maja tühjaks.
 1940 "Majaomanike Selts"
 Majas olid ka Vene sõdurid
 1941 majas elasid Saksa ohvitserid.
 1944–1945 majas elasid Vene sõjaväelased.
 1945–1952 majas asusid 30. Keskkooli klassid (Valdeku Keskkool), osa nendest Nurme 40.
 1946–1951 Tallinna 34. Algkool (6-klassiline)
 1951–1959 Tallinna 34. Mittetäielik Keskkool (7-klassiline)
 1959–1961 Tallinna 34. 7-klassiline Kool
 1961–1988 Tallinna 34. 8-klassiline Kool
 1988–1991 Tallinna 34. 9-klassiline Kool
 1991– Tallinna Nõmme Põhikool

Õppetegevus
KEELED
Inglise keel al 3. klass
Vene keel al 6. klass
PARALLEELID
A klass-majandus
B klass-kunst
C klass-majandus

Inimesed

Juhtkond
 Direktor – Ardi Paul.
 Õppejuhid – Kaia Talve ja Marge Tamkivi
 Huvijuht – Liisa Merioja

Õpetajad
Koolis on 40 õpetajat.

Õpilased
Koolis õpib 2017/18. õppeaasta seisuga 580 õpilast.

Juhtkonnad
 1922–1924 koolijuhataja – Dagmar Dreyer
 1924–1939 koolijuhataja – Cari Dreyer
 1946–1951 direktor – sm. Kutukov
 1951–1959 direktor – Ljubov Voinova
 õppealajuhataja – Aino Lind
 1959–1961 direktor – Rene Rekand
 õppealajuhataja – Liisa Saukas
 1961–1962 direktor – Erika Podelski
 õppealajuhataja – Liisa Saukas
 1962–1969 direktor – Taavi Ruubel
 1963 õppealajuhataja – Tea Alavina
 1965–1969 õppealajuhataja – Olga Savason
 1969–1981 direktor – Dagmar Arengu
 1969–1976 õppealajuhataja – Vaike Ader
 1976–1981 õppealajuhataja – Rosalia Virga
 1981–1993 direktor – Rosalia Virga
 õppealajuhataja – Elle Kari
 1993–1999 direktor – Elle Kari
 õppealajuhataja – Rita Anton
 1999–2004 direktor – Karli Klaas
 õppealajuhataja – Rita Anton
 2004– direktor – Ardi Paul
 õppealajuhataja – Rita Anton

Traditsioonilised üritused

september
 Kooliaasta avaaktused
 Klasside pildistamine
 Sügisene spordipäev

oktoober
 Õpetajate päev

november
 Stiilinädal
 Isadepäeva koosolek, kontsert

detsember
 Jõululaat
 Jõulupeod
 Jõulukontsert

jaanuar
 Algab suusaveerand
 Seltskonnatantsu kursused IX klassidele

veebruar
 Sõbrapäev
 Vabariigi aastapäeva kontsert

märts
 Emakeelepäev

aprill
 IX klasside ball

mai
 Emadepäeva näitused, kontsert

juuni
 Lõpukell IX klassidele
 Kooliaasta lõpetamise aktused

Sümboolika

Koolilaul

Sõnad ja viis: Reeda Toots (1976).

Esimest korda üle kooli läve

astub üks väikene isik.

Jalad ei paigal püsida läbe,

kuid rinnus on kartusepisik.

Ära sa karda, põngermann väike,

varsti see kartus sul kaob.

Peagi su peas, mis on nii väike,

asuvad tarkuse laod.

Refr. See, jah, see on meie kool

pisike, väike, kuid armas.

Eluvaipa temast jääb

üks kõige kuldsem narmas.

Mändide vahel ta valge hoone,

mis alul väikestel hirmuks.

Hiljem, kuid suuremaks saades muutub

see hirmuelevant kirbuks.

Armsaks saand maja, mis asub Nõmmel,

me koolimaja on see.

Aru ei saa ainult ma sellest,

miks nii ruttu lõpeb see tee.

Refr. See, jah, see on...

Meened
 Kalender õpilaste loominguga
 Kooli logoga kinkekott
 85. aastapäevale pühendatud harilik pliiats
 Kooli märk läbimõõduga 32 mm

Huvitegevus
 Pallimängud 
 Lauatennis
 Korvpall 
 Näitering 
 Kunstiring 
 Mudilaskoor 
 Lastekoor 
 Rahvatants
 Showtants

Kuulsaid vilistlasi
2. lend, 1963. aasta – Voldemar Kolga
4. lend, 1965. aasta – Ando Keskküla
5. lend, 1966. aasta – Ike Volkov
6. lend, 1967. aasta – Robert Lepikson
10. lend, 1970. aasta – Madis Kalmet
12. lend, 1973. aasta – Andrus Vaarik
18. lend, 1979. aasta – Kaija Parve
21. lend, 1982. aasta – Argo Ideon
24. lend, 1985. aasta – Dan Põldroos
45. lend, 2006. aasta – Andres Kõpper
46. lend, 2007. aasta – Mart Seim

Välislingid

 Kooli leht Facebookis
 Algklasside blogi

Ajakirjandus
 Artikkel Õpetajate Lehes kooli 85. aastapäeval (autor R. Juurak)
 Artikkel Nõmme Sõnumites kooli 85. aastapäeval (autor R. Tamm)

Tallinna koolid
Nõmme linnaosa ehitised